**Unul ca o sută**

*George Coşbuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uite, de-ar fi lege-n ţară

Să popim pe toţi aceia

Cari fac vinului ocară

Şi zoresc, că-i om nebun

Cine crede-n hori şi-n fete –

Eu pe cinstea mea vă spun:

De m-aţi bate-n toată ziua,

Nici de dascăl n-aş fi bun!

Însă, de-ar ieşi vreo lege

Că nevestele de-acuma,

Nu bărbaţii, vor alege

Pe primar, şi că-i iertat

Să se caute vrednicia

Numai după sărutat:

De v-aţi pune-n cap cu toţii,

Eu aş fi primar în sat!